**დანართი N 6 ეთიკის და ქცევის კოდექსი. ანტიკორუფციული პოლიტიკა. გაეროს გლობალური შეთანხმება. მომსახურების ხელშეკრულება N**

„დამკვეთს“ დამტკიცებული აქვს ეთიკის და ქცევის კოდექსი და ანტიკორუფციული პოლიტიკა, რომელიც ეფუძნება გამჭვირვალობის, კეთილსინდისიერების, მიუკერძოებლობის პრინციპებს და მექრთამეობის, თაღლითობის, ტერორიზმის დაფინანსების, ფულის გათეთრების და კორუფციის ნებისმიერი გამოვლინების მიმართ ნულოვან ტოლერანტობას.

„შემსრულებელი“ ადასტურებს, რომ მისთვის ცნობილია „დამკვეთის“ ვებ-გვერდზე ([www.gwp.ge](http://www.gwp.ge)) განთავსებული „დამკვეთის“ ეთიკის და ქცევის კოდექსის, ასევე ანტიკორუფციული პოლიტიკის შინაარსი და გავრცელების სფერო. „შემსრულებელი“ ეთანხმება აღნიშნულ კოდექსს და პოლიტიკას და ადასტურებს, რომ დაიცავს აღნიშნულ დოკუმენტებში მოცემულ პირობებს და ასევე მიიღებს საჭირო ზომებს და უზრუნველყოფს მისი იმ თანამშრომლების, ქვე-კონტრაქტორების, აგენტების ან მესამე მხარეების მიერ მათ დაცვას, რომლებსაც შესაძლებელია ჰქონდეთ რაიმე სახის სამართლებრივი ურთიერთობა „დამკვეთთან“, ნებისმიერი სამართლებრივი შეთანხმების ფარგლებში, რაც შეიძლება გაფორმებული იყოს მხარეთა შორის და ამგვარი სამართლებრივი ურთიერთობის არსებობის მთელი პერიოდის განმავლობაში.

„შემსრულებელი“ ადასტურებს, რომ წინამდებარე „ხელშეკრულების“ მოქმედების პერიოდში, ის არ შესთავაზებს, დაპირდება ან პირდაპირ ან შუამავლის მეშვეობით არ გადასცემს ფულს, ღირებულების მქონე ნივთს ან სხვა საჩუქარს ან მისცემს პირობას საჯარო მოხელეს, ხელისუფლებას ან მესამე მხარეს, რაც შეიძლება წარმოადგენდეს კორუფციის ან ფულის გათეთრების წინააღმდეგ მიმართული რეგულაციების დარღვევას.

„შემსრულებელი“ ადასტურებს, რომ მას, ისევე როგორც ზემოთ აღნიშნულ მასთან დაკავშირებულ პირებს არ აქვთ რაიმე სახის ინტერესთა კონფლიქტი „დამკვეთთან“ და იღებს ვალდებულებას, რომ პატივს სცემს ანტიკორუფციულ და ფულის გათეთრების წინააღმდეგ კანონმდებლობას, რომელიც, „ხელშეკრულების“ აღსრულების ადგილის ან „ხელშეკრულების“ მხარეთა რეზიდენტობის გათვალისწინებით, ვრცელდება „დამკვეთთან“ სახელშეკრულებო ურთიერთობაზე.

„შემსრულებელი“ იღებს ვალდებულებას, რომ იგი და მასთან დაკავშირებული ზემოთ აღნიშნული პირები, ნებისმიერი გარემოებისას, „დამკვეთთან“ კომერციული ურთიერთობის ფარგლებში, შეასრულებენ გაეროს გლობალური შეთანხმების 10 პრინციპს (<https://www.unglobalcompact.org/>, რომელთაც შეუერთდა FCC Aqualia S.A („დამკვეთის“ არაპირდაპირი მფლობელი კომპანია) და ამასთან, უზრუნველყოფილი იქნება ადამიანის უფლებების საყოველთაო დეკლარაციით განსაზღვრული ადამიანის და შრომის ფუნდამენტური უფლებების, შრომის ფუნდამენტური უფლებების და პრინციპების შესახებ შრომის საერთაშორისო ორგანიზაციის (შსო) დეკლარაციის და შსო კონვენციების დაცვა.

„შემსრულებელი“ იძლევა გარანტიას, რომ ის, ასევე, სადაც ეს რელევანტურია, მისი მფლობელები, მენეჯერები და საკვანძო პოზიციაზე მყოფი პირები არ ყოფილან ბრალდებულნი ქრთამის გაცემის ან მიღებისთვის ან სამსახურეობრივი საქმიანობისას რაიმე სახის კორუფციული ქმედებისთვის, ან არ ყოფილან ნასამართლევი აღნიშნულ საკითხებთან დაკავშირებით ბოლო 5 წლის განმავლობაში. ამგვარი გამოძიება, სათანადო ფაქტებით ან ქმედებებით გამყარებული ბრალდების საფუძველზე, განხორციელებული უნდა იყოს იუსტიციის დეპარტამენტის ან სხვა კომპეტენტური ორგანოების მიერ.

ეთიკის და ქცევის კოდექსსა და ანტიკორუფციულ პოლიტისკთან ნებისმიერი სახით შეუსაბამობა, ან გარემოების არსებობა, რომელიც წარმოქმნის ინტერესთა კონფლიქტს ან კორუფციასთან დაკავშირებული ნებისმიერი ოფიციალური გამოძიება, ისევე როგორც, რაიმე სახით გაეროს გლობალური შეთანხმების პრინციპებთან ან ადამიანის უფლებების საყოველთაო დეკლარაციასთან ან შსო დეკლარაციასთან შესაბამისობის დარღვევა შესაძლოა გახდეს „ხელშეკრულების“ დაუყოვნებლივ ცალმხრივად შეწყვეტის საფუძველი, „დამკვეთისთვის“ რაიმე სახის პასუხისმგებლობის ან ჯარიმების დაკისრების გარეშე და ამასთან, „დამკვეთი“ უფლებამოსილია მოითხოვოს ზემოთ აღნიშნული მიზეზით გამოწვეული ზიანის ანაზღაურება.

„დამკვეთი“ „შემსრულებლისათვის“ ხელმისაწვდომს ხდის თავის მამხილებელ არხს ([whistleblowingline@ggu.ge](mailto:whistleblowingline@ggu.ge)), რათა შესაძლებელი იყოს ეთიკის და ქცევის კოდექსის და ანტიკორუფციული პოლიტიკის მიზნებთან დაკავშირებული შეტყობინებების წარდგენა.

|  |  |
| --- | --- |
| „დამკვეთი“  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | „შემსრულებელი“  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |